LV Eiropas Savienības Oficiālais Vēstnesis C 162/7

Grozījumu pieteikuma publikācija saskaņā ar 6. panta 2. punktu Padomes Regulā (EK) Nr. 510/2006 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību

2010/C 162/04

Šī publikācija dod tiesības izteikt iebildumus pret pieteikumu atbilstīgi Padomes Regulas (EK) Nr. 510/2006 (1) 7. pantam. Komisijai jāsaņem paziņojumi par iebildumiem sešu mēnešu laikā no šīs publikācijas dienas.

GROZĪJUMU PIETEIKUMS

PADOMES REGULA (EK) Nr. 510/2006

Grozījumu pieteikums saskaņā ar 9. pantu

“PECORINO SARDO”

EK Nr. IT-PDO-0117-0018-21.12.2000

AĢIN ( ) ACVN ( X )

1. Produkta specifikācijas nodaļa, kurā izdarīti grozījumi:

—  Produkta nosaukums —  Produkta apraksts —  Ģeogrāfiskais apgabals — Izcelsmes apliecinājums — Ražošanas metode —  Saikne — Marķējums —  Valsts prasības —  Citur (precizēt)

2. Grozījuma(-u) veids:

—  Grozījumi vienotajā dokumentā vai kopsavilkuma lapā — Grozījumi reģistrētu ACVN vai AĢIN specifikācijā, ja nav publicēts ne vienots dokuments, ne kopsavilkums —  Grozījumi specifikācijā, ja publicētajā vienotajā dokumentā (Regulas (EK) Nr. 510/2006 9. panta 3. punkts) nav jāizdara grozījumi —  Pagaidu grozījumi specifikācijā, kas saistīti ar valsts iestāžu noteikto obligāto sanitāro vai fitosanitāro pasākumu ievērošanu (Regulas (EK) Nr. 510/2006 9. panta 4. punkts)

3. Grozījums(-i):

3.1. Izcelsmes apliecinājums:

Lai nodrošinātu produkta izsekojamību un kontroli, ražošanas apgabalā izvedot sieru no glabātavas, rituļus apzīmē, izmantojot tintes spiedogu. Konkrēti, uz “Pecorino Sardo” siera rituļiem ar neizdzēšamas tintes spiedogu uzspiež zīmogu, kurā norādīti siera nosaukuma abi lielie sākuma burti PS, aiz kuriem ir saīsinājums DOP (ACVN) un ražotājuzņēmuma identifikācijas aile; norādes izkārtotas divās rindās, kas atdalītas ar šauru konusu, kuram ir viegli izliekta pamatne, stilizēti atveidojot no rituļa izgrieztu siera gabalu. Ņemot vērā produkta raksturīgās īpašības un apstrādes vidējos posmus, šāds marķējums var arī nebūt saskatāms. Tādā gadījumā izsekojamību nodrošina ar etiķeti.

3.2. Ražošanas metode:

Precizēts, ka aitas pilnpienu, no kura izgatavo “Pecorino Sardo”, ja vajadzīgs, var termiski apstrādāt vai pasterizēt.

Termiskās apstrādes paņēmienus dažas sierotavas jau izmantoja pirms šā produkta atzīšanas par sieru ar aizsargātu cilmes vietas nosaukumu un to darīja, lai nodrošinātu produkta veselumu, iznīcinātu slimību izraisītājus un pienam kaitīgus mikroorganismus, regulētu nogatavināšanas procesus ar produktam tipiskiem mikroorganismiem un uzlabotu siera organoleptiskās īpašības, probiotisko kvalitāti un uzturvērtību.

Precizēts, ka inokulāta sagatavošanai izmantojamo pienskābes baktēriju kultūras var būt veidotas arī no citiem sugu mikroorganismiem, ne tikai no Streptococcus salivarius subsp. thermophilus, ja vien to izcelsme ir ražošanas apgabalā. Faktiski Streptococcus salivarius subsp. thermophilus tiek uzskatīta kā viena no vietējās piena mikrofloras veidojošām baktēriju pasugām, bet ne vienīgā.

Lai garantētu patērētājam produkta kvalitātes īpašību saglabāšanos, noteikti gan “saldenā”, gan “nogatavinātā”“Pecorino Sardo” uzglabāšanas nosacījumi. Konkrēti, beidzoties nogatavināšanai, ir atļauts produktu uzglabāt, ja vien vides temperatūra ir zemāka par nogatavināšanas temperatūru, turklāt atļauts ieziest siera mizu ar eļļu, izmantot pretpelējumu vielas un/vai plastmasas iesaiņošanas aizsargmateriālus. Uzglabāšanas un mizas apstrādes temperatūra, kādā produkts tiek turēts pēc izgatavošanas, neietekmē tā organoleptiskās īpašības, gluži pretēji, tā ir piemērota šo īpašību saglabāšanai produkta uzglabāšanas laikā. Turklāt šo abu veidu sieru ir aizliegts pārsaldēt un sasaldēt, taču ir atļauts to iesaiņot pārtikai paredzētos vakuumiepakojumos.

3.3. Marķējums:

Noteikti īpaši marķēšanas noteikumi.

Ar ACVN “Pecorino Sardo” apzīmētā siera rituļiem jābūt ar etiķeti, uz kuras vairākkārt atveidots šā nosaukuma produkta logotips, atveidojumus izkārtojot perifēriskā riņķī. Riņķa platumam jābūt vismaz 2 cm, bet ne platākam par 3 cm. Šādā riņķī jābūt norādītam marķējumam “ “Pecorino Sardo” D.O.P.”, kas atkārtojas noteikta skaita reizes – no 12 līdz 24.

Šādu marķējumu garumam jābūt vismaz 85 % no riņķa platuma. Marķējumi, kurus vienu no otra atdala vienādi leņķi, ir izkārtoti simetrisku rādiusu veidā, un marķējumā ietilpstošā stilizētā siera gabala atveida virsotne vērsta uz riņķa ārmalu.

Uz riņķa nedrīkst būt nekāda cita veida zīmju vai uzrakstu, kā tikai marķējums un logotips.

““Pecorino Sardo” D.O.P.” siera identifikāciju papildina ar uzlīmētu marķējumu, uz kura ir burtu un ciparu kods, pēc kā attiecīgo rituli viennozīmīgi identificē.

Siera marķējuma precīzs apraksts atbilst ražotāju prasībai – lai produktu varētu nepārprotami identificēt, tā marķējumam jābūt vienveidīgam, tādējādi darot nosaukuma logotipu labāk redzamu un vieglāk atpazīstamu, bet norādei ar burtu un ciparu kodu jānodrošina produkta precīza izsekojamība tirgū; šī norāde, būdama garantija patērētājam, atvieglo arī kontroles veikšanu.

Noteikti “Pecorino Sardo” iepakošanas nosacījumi. Beidzoties “Pecorino Sardo” nogatavināšanas periodam ražošanas apgabalā, siera iepakošanu var veikt arī ārpus Sardīnijas reģiona, iesaiņojot to vakuumiepakojumā vai modificētā atmosfērā gan pa veseliem rituļiem, gan arī sadalītu gabalos.

KOPSAVILKUMS

PADOMES REGULA (EK) Nr. 510/2006

“PECORINO SARDO”

EK Nr. IT-PDO-0117-0018-21.12.2000

ACVN ( X ) AĢIN ( )

Šis kopsavilkums nosaka galvenos produkta specifikācijas elementus informācijas nolūkā.

1. Atbildīgais departaments dalībvalstī:

Nosaukums: Ministero delle Politiche Agricole Alimentari e Forestali Adrese Via XX Settembre 20 00187 Roma RM ITALIA Tel. +39 0646655104 Fakss +39 0646655306 E-pasts: saco7@politicheagricole.gov.it

2. Grupa:

Nosaukums: Consorzio per la Tutela del Formaggio Pecorino Sardo Adrese: Via S. Alenixedda 2 09128 Cagliari CA ITALIA Tel. +39 070372885 Fakss +39 070372885 E-pasts: info@pecorinosardo.it Sastāvs: ražotāji/pārstrādātāji ( X ) citi ( )

3. Produkta veids:

1.3. grupa. Siers

4. Specifikācija:

(Regulas (EK) Nr. 510/2006 4. panta 2. punkta prasību kopsavilkums)

4.1. Nosaukums:

“Pecorino Sardo”

4.2. Apraksts:

Siers ar ACVN “Pecorino Sardo” ir aitas pilnpiena siers ar pusvārītu siera masu, tam ir divi veidi: “dolce” (saldenais) ar īsu nogatavināšanas laiku (20–60 dienas) un “maturo” (nogatavinātais) ar nogatavināšanas laiku, kas nav īsāks par diviem mēnešiem; sieram ir cilindra forma ar plakanām pusēm un taisnu vai gandrīz taisnu malu; siera masa ir mīksta un elastīga.

4.3. Ģeogrāfiskais apgabals:

Ar ACVN “Pecorino Sardo” apzīmētā siera ražošanas apgabals aptver visu Sardīnijas autonomā reģiona teritoriju.

4.4. Izcelsmes apliecinājums:

Visi ražošanas posmi jāuzrauga, katrā posmā dokumentējot izejmateriālus un gatavo produkciju. Šādā veidā un reģistrējot audzētājus, ražotājus, nogatavinātājus, iesaiņotājus un sadalītājus attiecīgajos sarakstos, kurus pārvalda kontroles iestāde, kā arī laikus ziņojot kontroles iestādei par saražoto produktu daudzumiem, tiek garantēta produkta izsekojamība. Kontroles iestāde pārbauda visas attiecīgajos reģistros ierakstītās fiziskās vai juridiskās personas.

4.5. Ražošanas metode:

Ar ACVN “Pecorino Sardo” apzīmētā siera masu jāiegūst no aitas pilnpiena, kuram, ja vajadzīgs, jāpievieno tādu pienskābes baktēriju inokulāts, kuru kultūras iegūtas izcelsmes apgabalā un kuras taksonomiski pieder pie Streptococcus termophilus pasugas; pienu, ja vajadzīgs, var termiski apstrādāt vai pasterizēt, tam pievieno teļa kuņģa glumenieka himozīnu; piena recekli sagriež, līdz iegūst siera graudus lazdu riekstu lielumā – “saldenajam” sieram, bet “nogatavinātajam” – kukurūzas graudu lielumā; tad siera masu termiski apstrādā, panākot, lai tā būtu pusvārīta, un pēc tam veic presēšanu, sālīšanu un nogatavināšanu, kuras laikā “nogatavināto” sieru var arī apkūpināt dabiska degmateriāla dūmos. “Saldeno”pecorino nogatavina no 20 līdz 60 dienām, bet “nogatavināto”pecorino – vismaz divus mēnešus.

4.6. Saikne ar ģeogrāfisko apgabalu:

Dabas faktoru vidū minamas Sardīnijas aitkopības apgabalu raksturīgās īpatnības: tajos galvenokārt izmanto dabiskās ganības, kas bagātas ar savvaļas sugu zālaugiem, kuri piešķir sierā pārstrādājamajam pienam sevišķas īpašības. Cilvēkfaktoru ziņā tradicionālajai ganību aitkopībai ir svarīga sociāli ekonomiskā nozīme salas iedzīvotāju dzīvē, jo bieži vien šī nodarbe ir viņu vienīgais ienākumu avots apgabalā, kur nav citu pamatotu ekonomiskās attīstības alternatīvu.

4.7. Pārbaudes struktūra:

Nosaukums: OCPA Organismo di controllo dei formaggi Pecorino Romano Dop, Pecorino Sardo Dop, Fiore Sardo Dop Adrese: Zona Industriale Macomer c/o Consorzio latte 08015 Macomer NU ITALIA Tel. +39 0785742196 Fakss +39 0785742197 E-pasts: ocpa.cert@tiscali.it

4.8. Marķējums:

Ar ACVN “Pecorino Sardo” apzīmēto sieru piedāvā tirdzniecībā tikai ar cilmes vietas nosaukuma identifikācijas marķējumu.

Pārdodot produktu ar šo nosaukumu, tam jābūt ar šādu logotipu:

(1) OV L 93, 31.3.2006., 12. lpp.